Diari Oficial de la Generalitat Valenciana


Sumari del DOGV 2237, del 29-03-1994 (1994/831007)

ORDRE de 23 de març de 1994, de la Conselleria d'Indústria, Comerç i Turisme, per la qual es determinen els diumenges i dies festius hàbils per a la practica comercial, en l'exercici 1994/95.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/23/(1)/dof/vci/html**

### Dades del document

Número de DOGV
:   2237

Data del DOGV
:   29-03-1994

Secció del DOGV
:   DISPOSICIONS GENERALS

Número del document
:   1994/831007


Data del document
:   23-03-1994

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

ORDRE de 23 de març de 1994, de la Conselleria d'Indústria, Comerç i Turisme, per la qual es determinen els diumenges i dies festius hàbils per a la pràctica comercial, en l'exercici 1994/95. [94/2009]  
El Decret 42/1994 de 21 de febrer, del Consell, estableix el règim general dels horaris comercials que han de regir en l'àmbit de la Comunitat Valenciana, d'acord amb les bases per a la regulació de la matèria contingudes en el Reial Decret Llei 22/1993, de 29 de desembre, i el nivell competencial reconegut estatutàriament a la Comunitat Valenciana.  
En aquell decret s'estableix que, amb caràcter general, els diumenges i els dies festius es consideraran inhàbils per a la pràctica comercial, amb excepció de vuit d'aquells dies durant l'any en què els establiments comercials podran obrir al públic.  
La determinació anual d'aquests dies, en concordança amb el calendari laboral vigent, està previst que es realitze per mitjà d'una ordre de la Conselleria d'Indústria, Comerç i Turisme.  
Aquest procediment s'ha desenrotllat, de manera similar i per a les mateixes finalitats, des del 1988. Els processos d'autorregulació duts endavant anualment en la Comunitat Valenciana tenien com a límits temporals els corresponents a l'exercici comercial, és a dir, des de l'1 de febrer fins al 31 de gener de l'any següent.  
Es considera convenient mantenir aquesta pràctica que, a més, permet un ajust seqüencial amb la promulgació del calendari laboral.  
Per allò que s'exposa, considerats els plantejaments demanats a conseqüència del procés d'audiència i consulta, aquesta Conselleria d'Indústria, Comerç i Turisme,   
ORDENA  
Article primer  
1. Durant el període que va des de la data d'entrada en vigor d'aquesta ordre i el 31 de gener de 1995, els establiments comercials instal·lats a la Comunitat Valenciana podran obrir al públic fins a un màxim de vuit diumenges i dies festius.  
2. L'horari corresponent a cada diumenge o dia festiu habilitat comercialment, serà lliurement establert per cada comerciant, sense que puga excedir de 12 hores.   
Article segon  
1. A aquest efecte, els establiments comercials podran obrir al públic els diumenges i els dies festius que s'assenyalen a continuació:  
- 31 de març de 1994: Dijous Sant  
- 3 de juliol de 1994: diumenge, rebaixes d'estiu  
- 31 de juliol de 1994: diumenge, canvi de període de vacances  
- 2 d'octubre de 1994: diumenge, inici del curs escolar  
- 4 de desembre de 1994: diumenge, Nadal-Reis  
- 11 de desembre de 1994: diumenge, Nadal-Reis  
- 18 de desembre de 1994: diumenge, Nadal-Reis  
- 8 de gener de 1995: diumenge, rebaixes d'hivern  
Article tercer  
Els establiments comercials, dins de l'obligació que tenen d'exposar en un lloc visible el seu horari comercial, hauran d'informar adequadament al públic en quins diumenges i dies festius estaran oberts durant l'any comercial.  
DISPOSICIONS TRANSITòRIES  
Primera  
Els establiments comercials que hagen obert al públic algun dels diumenges o dies festius inclosos en el període que va del 25 de febrer de 1994 a l'entrada en vigor d'aquesta ordre, hauran de renunciar a la possibilitat d'utilitzar el mateix nombre de dies que s'indiquen en l'article 2, per tal de no superar el límit legal, establert en vuit dies per a l'exercici comercial.  
Segona  
Els establiments comercials que no figuren en la disposició transitòria primera, podran renunciar a la possibilitat d'obrir un dels diumenges o festius relacionats en l'article 2, i podran obrir a la seua elecció altre diumenge o dia de festa, després que ho comuniquen prèviament a la Direcció General de Comerç.  
DISPOSICIONS FINALS  
Primera  
Set dies després de la publicació d'aquesta ordre, tots els establiments hauran d'exposar en un lloc visible els cartells informatius dels horaris comercials.  
Segona  
Es faculta el Director General de Comerç perquè puga dictar les resolucions que calguen per al desenvolupament i l'aplicació d'allò que s'estableix en aquesta ordre.  
Tercera  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 23 de març de 1994  
El Conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI